Lietuvos Respublikos ambasada Budapešte

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

**2024-12-02**

(Data)

|  |  |  |  |
| --- | --- | --- | --- |
| **Data** | **Pateikiamos informacijos apibendrinimas** | **Informacijos šaltinis** | **Pastabos** |
| Lietuvos verslo plėtrai aktuali informacija | | | |
| 11-20 | Vengrijos įmonės vis dažniau renkasi *fintech* platformas, tokias kaip „iBanFirst“, kad galėtų valdyti tarptautinius sandorius ir apsisaugoti nuo valiutų svyravimų. | [www.economx.hu](http://www.atv.hu/) |  |
| Lietuvos turizmo sektoriui aktuali informacija | | | |
| 11-12 | „Wizz Air“ planuoja parduoti dar 15 tūkst. „All You Can Fly“ metinių bilietų. | [www.telegraph.co.uk](https://www.portfolio.hu/uzlet/20241016/a-wizz-air-januar-kozepeig-nem-repul-izraelbe-716987) |  |
| 11-28 | Lapkričio 27 d. parlamentas pritarė, kad nuo 2025 m. sausio 1 d. iki 2026 m. gruodžio 31 d. būtų sustabdytas naujų laikinojo apgyvendinimo („Airbnb“) licencijų išdavimas Budapešte, o mokestis už kambarį padidintas nuo 38,4 tūkst. iki 150 tūkst. Ft per metus. | [www.index.hu](https://index.hu/belfold/2024/11/27/monatorium-budapest-airbnb-magyar-kormany/) |  |
| Bendradarbiavimui MTEPI[[1]](#footnote-1) srityse aktuali informacija | | | |
| 11-21 | Vengrija turės savo palydovų programą „Husat“: planuojama, kad iki 2032 m. „4iG Space and Defence“ paleis ir eksploatuos vieną geostacionarioje orbitoje skriejantį „Hugeo“ ir dar aštuonis žemoje Žemės orbitoje skriejančius „Huleo“ palydovus. | [www.telex.hu](https://telex.hu/techtud/2024/11/20/4ig-ur-es-vedelmi-zrt-remred-urtechnologia-uripar-muholdak-muholdgyartas) |  |
| Lietuvos ekonominiam saugumui aktuali informacija | | | |
| 11-08 | Pradėjo veikti nepriklausomas patariamasis organas: Vengrijos ir Kinijos investicijų apskritasis stalas (MKBKA), kurio tikslas – skatinti glaudesnį bendradarbiavimą verslo ir investicijų srityse; jį sudaro abiejų šalių verslo lyderiai. | [www.hirado.hu](https://www.portfolio.hu/gazdasag/20240930/sajat-lng-hajot-epittet-a-met-csoport-713175?utm_source=hirkereso_es_kapu&utm_medium=portfolio_linkek&utm_campaign=hiraggregator) | Grupė įsteigta po to, kai 2023 m. Vengrija ir Kinija pasirašė susitarimą stiprinti ryšius pagal „Šilko kelio“ iniciatyvą. |
| 11-18 | Budapešto oro uostas tapo didžiausiu Rytų Europoje siuntų iš Kinijos saugojimo ir paskirstymo centru. Vos 5 proc. čia atgabenamų kiniškų prekių skirta Vengrijos rinkai. | [www.24.hu](https://www.vg.hu/vilaggazdasag-magyar-gazdasag/2024/10/mnb-kandracs-selyemut-alap-peking?utm_source=hirkereso&utm_medium=referral&utm_campaign=hiraggregator) |  |
| 11-20 | Lapkričio 19 d. Debreceno tarptautiniame oro uoste nusileido pirmasis krovininis reisas, kuriuo iš Kinijos per Sakartvelą atgabenta beveik 30 t elektroninių parduotuvių prekių. | [www.portfolio.hu](https://www.portfolio.hu/gazdasag/20241119/megerkezett-az-elso-menetrend-szerinti-cargo-jarat-a-debreceni-repuloterre-724214) |  |
| 10-29 | „Rheinmetall“ vadovo teigimu, Ukraina š. m. gaus 10 šarvuočių KF41 „Lynx“. | [www.portfolio.hu](https://www.portfolio.hu/global/20241028/meg-iden-kiderul-mit-tud-eles-csataban-magyarorszag-egyik-legjobb-pancelosa-719271) | Neaišku, kur šie bus pagaminti, tačiau viena iš juos gaminančių gamyklų yra Vengrijoje. |
| Bendra ekonominė informacija | | | |
| 11-04 | Pramonės gamintojų kainos rugsėjo mėn., palyginti su 2023 m. rugsėju, padidėjo 0,9 proc. | [www.ksh.hu](https://www.ksh.hu/gyorstajekoztatok/tar/tar2409.html) |  |
| 11-04 | Galutiniais KSH duomenimis, rugpjūtį Vengrijos prekybos perteklius siekė 443 mln. eurų, o ne preliminariai skelbtus 610 mln. eurų. | [www.portfolio.hu](https://www.portfolio.hu/gazdasag/20241031/romlik-a-kulkereskedelmi-merleg-lefelezodott-az-akkumulatorexport-720153) | Eksportas smuko 5,5 proc., importas – 3,9 proc., palyginti su pernai. |
| 11-04 | Anot ŽŪM, žemės ūkio sektoriaus eksportas sausio–liepos mėn. išaugo 6,4 proc. ir siekė 8,2 mlrd. eurų. | [www.portfolio.hu](https://www.portfolio.hu/gazdasag/20241103/tovabb-nott-a-magyar-agrarexport-720523) | 54 proc. eksportuota į Vokietiją, Italiją, Rumuniją, Austriją ir Lenkiją. |
| 11-05 | Pirkimo vadybininkų indeksas (PMI) sumažėjo nuo 49,7 punkto rugsėjo mėn. iki 47,6 punkto spalio mėn. | [www.mfor.hu](https://www.portfolio.hu/bank/20240930/megjelent-az-mnb-uj-esg-ajanlasa-a-bankoknak-fel-kell-merni-a-vallalati-hitelek-kockazatait-713077) |  |
| 11-05 | CB duomenimis, rugsėjį bankai išdavė 114 mlrd. Ft būsto paskolų, 76 mlrd. Ft asmeninių paskolų ir 20 mlrd. Ft subsidijuojamų „kūdikių paskolų“ | [www.portfolio.hu](https://www.economx.hu/gazdasag/akkumulator-gyar-heves-uj-befekteto.797098.html) |  |
| 11-05 | Lapkričio 4 d. Vengrijos įmonė „Karsai Alba“ oficialiai atidarė naują automatizuotą gamyklą, skirtą laboratorinei ir medicininei įrangai gaminti Székesfehérváre. | [www.magyarnemzet.hu](https://www.economx.hu/gazdasag/mobilapplikacio-furgon-berles.797123.html) | Gauta 730 mln. Ft valstybės paramos projektui. |
| 11-05 | Nuo 2025 m. sausio 1 d., t. y. anksčiausiai, kada tai leidžia įstatymas, „OTP“ Vyriausybės š. m. padidintą finansinių sandorių mokestį perkels savo klientams. | [www.economx.hu](https://www.economx.hu/gazdasag/beszerzesi-menedzser-index-szeptember.797176.html) | Sandorių mokestis padidintas nuo 0,3 iki 0,45 proc. nuo rugpjūčio 1 d.; grynųjų pinigų išėmimo – nuo 0,6 iki 0,9 proc. |
| 11-06 | Per pirmuosius devynis š. m. mėn. namų ūkiams suteiktų paskolų suma pasiekė rekordinę 10,8 trln. Ft sumą, | [www.bank360.hu](https://hvg.hu/kkv/20241001_Viszlat-Cetelem-vegleg-eltunik-egy-ismert-nev-Magyarorszagrol?s=hk) |  |
| 11-06 | Per pirmuosius tris š. m. ketvirčius Vengrijoje išduotų leidimų statyti būstą skaičius per metus sumažėjo 2,3 proc. – iki 14 tūkst. 551. Budapešte leidimų skaičius smuko 33,5 proc. | [www.portfolio.hu](http://www.magyarhirlap.hu/) |  |
| 11-06 | „MET Group“ dukterinė įmonė „Dunai Energiatároló“ Százhalombattoje, netoli Dunamenti Eromu dujomis varomos elektrinės, stato 40 MW nominalios galios energijos kaupimo sistemą, kurios talpa – 80 MWh. | [www.vezess.hu](https://www.vezess.hu/hirek/2024/10/02/eddig-eleg-jo-eve-van-a-magyar-autopiacnak/) |  |
| 11-07 | „4iG Group“ paskelbė, kad nuo 2025 m. sausio 1 d. telekomunikacijų įmonės „Vodafone“, „Digi“, „Antenna Hungária“ ir „Invitech“ Vengrijoje bus sujungtos į „One“ prekės ženklą. | [www.portfolio.hu](https://telex.hu/belfold/2024/10/03/budapest-elektromos-busz-arrivabus) |  |
| 10-07 | Sausio–rugpjūčio mėn. turistų apgyvendinimo įstaigose praleistų nakvynių skaičius per metus išaugo 5,5 proc. Per pirmuosius aštuonis 2024 m. mėnesius keleivių srautas Budapešto oro uoste išaugo 18,6 proc. | [www.economx.hu](http://www.economx.hu) | Dėl augančių sąnaudų sektoriaus dalyviams, ypač už Budapešto ribų, vis tiek sudėtinga veikti pelningai. |
| 11-08 | Rugsėjo mėn. mažmeninės prekybos apimtys sumažėjo 1,4 proc. – neįprastai daug, tačiau tai siejama su mėnesio pradžioje įvykusiais potvyniais. | [www.portfolio.hu](https://www.portfolio.hu/gazdasag/20241107/bezuhant-a-kiskereskedelem-721473?utm_source=hirkereso_es_kapu&utm_medium=portfolio_linkek&utm_campaign=hiraggregator) |  |
| 11-08 | „SAIC Motor“ paskelbė, kad nuo 2024 m. pabaigos perims „MG“ prekės ženklo automobilių platinimą Vengrijoje iš „Duna Motors Disztribúció“. Taip siekiama optimizuoti veiklą, tai bendrovės ilgalaikės Europos strategijos dalis. | [www.vg.hu](http://www.portfolio.hu/) |  |
| 11-11 | Dėl makroekonominių priežasčių Japonijos automobilių dalių gamintoja „Siix Hungary“ nuo kovo 31 d. perkels gamybą iš Nagykőröso į Slovakiją ir atleis 300 žmonių. | [www.hvg.hu](https://www.portfolio.hu/ingatlan/20241007/kiderult-hol-akarja-szigoritani-a-kormany-a-rovid-tavu-lakaskiadast-714863) |  |
| 11-11 | Kinijos EV gamintoja „BYD“ svarsto perkelti savo būstinę Europoje iš Nyderlandų į Vengriją dėl taupymo sumetimų. | [www.reuters.com](https://www.portfolio.hu/deviza/20241007/uj-masfel-eves-melypontra-esett-a-forint-714737) |  |
| 11-12 | Slovakija vėl įveda solidarumo mokestį „MOL“ dukterinei įmonei „Slovnaft“, kuris turės įtakos pelnui š. m. | [www.portfolio.hu](https://www.portfolio.hu/gazdasag/20241111/nagy-csapas-jon-a-molra-szlovakiabol-722208) |  |
| 11-13 | Centrinės statistikos tarnybos (KSH) duomenimis, spalį metinė infliacija siekė 3,2 proc., bazinė infliacija buvo 4,5 proc. Per mėnesį kainos padidėjo 0,1 proc. Metinė maisto kainų infliacija buvo 4,5 proc. – didžiausias kol kas 2024 m. rodiklis. Maistas per mėnesį brango 0,7 proc. Gresia tolesnis infliacinis spaudimas dėl sparčiai silpnėjančio forinto. | [www.portfolio.hu](https://hvg.hu/gazdasag/20241007_mnb-deviza-arany-tartalek-eves-melypont-jegybank) |  |
| 11-13 | 450 potencialiai galimų listinguoti įmonių grupės „BÉT 50“ esančios įmonės 2023 m. gavo 7 trln. Ft pajamų. | [www.portfolio.hu](https://www.portfolio.hu/uzlet/20241112/vegh-richard-europanak-nincs-eleg-eros-tokepiaca-722510?utm_source=hirkereso_es_kapu&utm_medium=portfolio_linkek&utm_campaign=hiraggregator) |  |
| 11-14 | Pramonės produkcija, atsižvelgus į d. d. skaičių, rugsėjo mėn. buvo 5,4 proc. mažesnė nei prieš metus; absoliučiais skaičiais – sumažėjo 7,2 proc. Pramonės sektoriaus produktyvumas buvo mažiausias per 4 m. Rugsėjį pramonės eksporto apimtis per metus sumažėjo 5 proc., o pardavimai vidaus rinkoje – 2,9 proc. Sausį–rugsėjį pramonės gamyba smuko 4,3 proc., palyginti su tuo pačiu laikotarpiu pernai. | [www.ksh.hu](https://www.portfolio.hu/gazdasag/20241007/60-ezer-felett-a-tisztan-elektromos-autok-szama-magyarorszagon-714843) |  |
| 11-14 | 2023 m. Vengrijoje gyvenamuosius būstus įsigijo maždaug 6,3 tūkst. užsienio piliečių, t. y. 1,7 tūkst. mažiau nei prieš metus, tačiau kai kuriuose Budapešto rajonuose kas penktas butas parduotas užsieniečiui. | [www.portfolio.hu](https://www.economx.hu/magyar-gazdasag/orvostechnika-egeszsegugy-77-elektronika-kina-gepipari-beruhazas-laborkeszulek-innovacio.797578.html) | Pernai užsieniečiai sudarė 5,9 proc. visų būsto pardavimų, pagal vertę – 7,6 proc. |
| 11-14 | Kalakutų ūkyje Szarasze, Baranyos apskrityje užfiksuotas paukščių gripas. | [www.portfolio.hu](https://hvg.hu/kkv/20241009_Uj-kereskedelmi-hatosag-Nagy-Marton-ebx) |  |
| 11-14 | Konkurencijos taryba leido „Biery Investments“ įsigyti Prancūzijos mažmeninės prekybos tinklo „Auchan“ Vengrijoje veikiančią dukterinę įmonę „Auchan Hungary“. | [www.hvg.hu](https://magyarnemzet.hu/gazdasag/2024/10/tovabb-csokkent-a-gazfogyasztas-az-elso-harom-negyedevben) |  |
| 11-14 | Pešto savivaldybė išdavė naują aplinkosauginį leidimą „Samsung“ gamyklai Göde, kuriuo leidžiami metiniai elektromobilių baterijų gamybos pajėgumai gali būti padidinti nuo 130 tūkst. 900 t iki 157 tūkst. 80 t, o naudojamo organinio tirpiklio kiekis – nuo 14 tūkst. 477 t iki 22 tūkst. t. | [www.infostart.hu](https://www.portfolio.hu/uzlet/20241009/uj-termeket-ertekesithet-a-richter-europaban-715333) |  |
| 11-15 | Rugsėjo mėn. statybos sektoriaus produkcija sumažėjo 8,2 proc., palyginti su pernai rugsėju, ir 2,7 proc., palyginti su š. m. rugpjūčiu. | [www.hvg.hu](https://hvg.hu/gazdasag/20241114_epitoanyagok-forgalom-novekedes?s=hk) |  |
| 11-15 | Vokietijos ir Vengrijos pramonės ir prekybos rūmų įmonių pasitikėjimo apklausos duomenimis, vokiški verslai Vengrijos ekonomikos atžvilgiu nusiteikę itin pesimistiškai. | [www.tudas.hu](https://www.vg.hu/cegvilag/2024/10/unilever-dezodor-nyirbator-beruhazas) | Tik 10 proc. tikisi pagerėjimo, trečdalis savo padėtį vertina teigiamai. |
| 11-15 | Spalio mėn. būsto kainos visoje šalyje per metus padidėjo 10 proc., o palyginti su ankstesniu mėnesiu – 2,5 proc., todėl vidutinė kv. m kaina Budapešte padidėjo iki 1,1 mln. Ft. | [www.economx.hu](https://trademagazin.hu/hu/tobb-mint-egymilliard-forintbol-bovitette-gyartokapacitasat-a-cerbona/) |  |
| 11-15 | „MOL Petrolkémia“ investuos 40 mln. eurų į 48 MW saulės jėgainių parko statybą savo bazėje Tiszaújvárose. | [www.portfolio.hu](https://magyarnemzet.hu/gazdasag/2024/10/kkv-hitelezesi-kerekasztal-cel-a-vallalatok-konnyebb-hitelhez-jutasa) |  |
| 11-15 | Lapkričio 14 d. „Ceva-Phylaxia“ Monore, Pešto apskrityje pradėjo 30 mlrd. Ft vertės veterinarijos vakcinų gamyklos, remiamos 8,5 mlrd. Ft valstybės dotacija, statybas. | [www.portfolio.hu](https://www.portfolio.hu/uzlet/20241114/uj-vakcinagyar-epul-monoron-723206?utm_source=hirkereso_es_kapu&utm_medium=portfolio_linkek&utm_campaign=hiraggregator) |  |
| 11-18 | Ekonomikos ministerija siūlo 15 proc. lubas maitinimo paslaugų aptarnavimo mokesčiui. | [www.portfolio.hu](https://novekedes.hu/ingatlan/megerkeztek-a-friss-adatok-varosokra-es-keruletekre-lebontva-mutatjuk-az-alberleti-dijakat) | Savanoriškai sumokėti arbatpinigiai būtų neapmokestinami, net jei mokama banko kortele. |
| 11-19 | Bankų asociacija paskelbė sąlygas, kuriomis bus teikiamos 5 proc. būsto paskolos. | [www.portfolio.hu](https://hvg.hu/itthon/20241014_mav-hev-hegyi-zsolt-interju) |  |
| 11-19 | Statybos bendrovė „Market Építő“ statys 18 tūkst. kv. m ploto „Havi Logistics“ logistikos centrą netoli Pešto apskrities Alsónémedi kaime, kuris bus atidarytas 2026 m. I ketvirtį. | [www.magyarhirlap.hu](https://www.magyarhirlap.hu/gazdasag/20241118-a-market-csoport-epiti-a-havi-logistics-kft-uj-logisztikai-kozpontjat) |  |
| 11-20 | Energetikos ministras lapkričio 19 d. paskelbė, kad nuo sausio mėn. smulkusis verslas galės gauti tokias pačias elektros subsidijas kaip ir namų ūkiai. | [www.azuzlet.hu](https://hvg.hu/360/20241015_csempe-osztrak-kolozsvar-romhany-Zalakeramia-roman-epitoanyag) |  |
| 11-20 | Naujausioje „Egyensúly Intézet“ prognozėje numatomas 0,6 proc. Vengrijos BVP augimas š. m., kitąmet – 2,2 proc. | [www.portfolio.hu](https://propeller.hu/itthon/4111108-salgotarjan-akkumulatoripari-gyar-magyar-dolgozok-kirugas) |  |
| 11-20 | Valstybinis plėtros bankas MFB investavo 20 mln. eurų į Europos investicijų fondo (EIF) valdomą „Trijų jūrų iniciatyvos“ inovacijų fondą, skirtą CEE regiono augimo etapo įmonėms remti. | [www.portfolio.hu](https://telex.hu/gazdasag/2024/10/18/szegeden-felgyorsulhat-a-byd-gyar-epitese) |  |
| 11-21 | „Volkswagen“ planuoja statyti EV baterijų gamyklą Győrszentiváne. | [www.portfolio.hu](http://www.portfolio.hu/) |  |
| 11-21 | Vengrija yra viena iš šalių, kur galėtų būti statoma „CATL“ EV baterijų perdirbimo gamykla. | [www.magyarnemzet.hu](https://hirado.hu/belfold/cikk/2024/10/18/uzemanyag-szivargast-eszlelt-a-mol-gardony-mellett) |  |
| 11-21 | Didžiausia Pietų Korėjos maisto pramonės įmonė „CJ Foods“ pasirinko Vengriją savo pirmajai gamyklai Rytų Europoje; Dunavarsany mieste bus sukurta 200 darbo vietų. | [www.hirado.hu](https://hirado.hu/belfold/cikk/2024/11/20/del-korea-legnagyobb-elelmiszeripari-cege-hazankban-epiti-fel-az-elso-gyarat-a-regioban) |  |
| 11-22 | Š. m. sausio–spalio mėn. naudotų automobilių pardavimai, palyginti su pernai, išaugo 11,4 proc. – iki 766 tūkst. 200. | [www.forbes.hu](https://www.portfolio.hu/bank/20241018/nagyot-nott-a-start-garancia-717609) |  |
| 11-22 | Anot „DigiLog Consulting“, išaugus sąnaudoms, sumažėjo krovinių ekspeditorių konkurencingumas: vežėjai per metus tarptautinio vežimo kainas padidino 6,8 proc., o vietiniais maršrutais – 14,9 proc.; sąnaudos atitinkamai padidėjo 17,8 ir 10,2 proc. | [www.vg.hu](https://www.vg.hu/logisztika/2024/11/fuvar-kozut-dij) |  |
| 11-25 | Rugsėjį vidutinis bruto darbo užmokestis buvo 627 tūkst. 400 Ft per mėn. – 12,5 proc. daugiau nei prieš metus. Vidutinis neto atlyginimas siekė 417 tūkst. 200 Ft – taip pat 12,5 proc. daugiau nei pernai. | [www.ksh.hu](https://forbes.hu/uzlet/oriasi-magyar-siker-tobb-milliard-forintert-vasaroltak-fel-egy-neves-biotechnologiai-ceget/) |  |
| 11-25 | Lapkričio 22 d. „Aeroplex“ atidarė 7,3 tūkst. kv. m ploto orlaivių techninės priežiūros centrą Maglóde, netoli Budapešto tarptautinio oro uosto. | [www.magyarnemzet.hu](https://magyarnemzet.hu/gazdasag/2024/11/atadtak-az-aeroplex-berendezeskarbantarto-kozpontot-maglodon) | „N7“ dukterinė įmonė siekia tapti viena iš penkių svarbiausių techninės priežiūros ir kapitalinio remonto bendrovių Europoje. |
| 11-26 | Vengrijos didžiausias skaitmeninis bankas „Gránit Bank“ pradėjo prekiauti akcijomis biržoje. | [www.portfolio.hu](https://www.mnb.hu/sajtoszoba/sajtokozlemenyek/2024-evi-sajtokozlemenyek/lassu-fordulat-elott-a-kereskedelmiingatlan-piac) |  |
| 11-26 | JK įmonė „DS Smith Packaging Hungary“ investuoja 12,7 mlrd. Ft į daugiau kaip 40 proc. gamybos pajėgumų plėtrą savo padaliniuose Füzesabony, Győre ir Nagykátoje. | [www.magyarnemzet.hu](https://magyarnemzet.hu/gazdasag/2024/11/szijjarto-peter-magyar-gazdasag-novekedes-beruhazas) |  |
| 11-28 | Lapkričio 27 d. forintas pasiekė naują antirekordą per pastaruosius 2 m. euro atžvilgiu – 1 euras buvo vertas 413 Ft. Taip pat forintas ženkliai susilpnėjo zloto atžvilgiu. | [www.portfolio.hu](https://www.portfolio.hu/deviza/20241127/uj-ket-eves-melypontra-utottek-a-forintot-pedig-gyengul-ma-a-dollar-725860) | Prognozuojama, kad artimiausiu metu 413 Ft už eurą kursas išliks stabilus. |
| 11-29 | Spalio mėn. turizmo sektorius sparčiai augo: turistų skaičius per metus padidėjo 15,1 proc. (iki 1,5 mln.), o nakvynių skaičius išaugo 8,5 proc. (iki 3,4 mln.). | [www.makronom.eu](https://makronom.eu/2024/11/28/oktoberben-is-novekedett-a-turizmus-leginkabb-a-kulfoldiek-huztak-az-agazatot/) |  |
| 11-29 | CB duomenimis, rugsėjo gale Vengrijos savanoriškų pensijų fondų valdomas turtas siekė 2,2 trln. Ft, t. y. 19,2 proc. daugiau nei prieš metus. | [www.haszon.hu](https://haszon.hu/megorizni/nyugdij/onkentes-nyugdijpenztarak-vagyon) |  |
| 11-29 | „Market Építő“ užbaigė „BMW“ gamyklos Debrecene statybas už 367 mln. eurų, taip užbaigdama 2019 m. pavasarį pradėtą projektą. | [www.economx.hu](https://www.economx.hu/ingatlan/debrecen-bmw-epulet-market-epitkezes.800313.html) |  |
| 11-29 | Vyriausybė nuo 2025 m. mažmeninės prekybos nenumatyto pelno mokestį taikys ir interneto mažmenininkams, tokiems kaip „Temu“. Tikimasi, kad 2025 m. įplaukos išaugs iki 300 mlrd. Ft (nuo 250 mlrd. Ft š. m.). | [www.portfolio.hu](https://www.portfolio.hu/gazdasag/20241128/varatlan-sarcot-vetett-ki-a-kormany-a-vasarlok-isszak-meg-a-levet-725404) |  |
| 11-29 | Prognozuojama, kad 2024 m. draudimo bendrovių pajamos iš draudimo įmokų sieks 1,8 trln. Ft, o tai realiai rodo stagnaciją 10 m. perspektyvoje. Metinės pajamos iš įmokų dėl indeksavimo pagal infliaciją didės dviženkliais skaičiais. | [www.portfolio.hu](https://www.portfolio.hu/bank/20241128/betolnak-meg-200-milliardot-az-allamnak-nagy-valtozasok-indultak-a-biztositasi-piacon-726324) | Prognozuojama, kad š. m. sektorius sumokės 250 mlrd. Ft speicaliųjų mokesčių, įskaitant 60 mlrd. Ft nenumatyto pelno mokesčio. |
| 11-29 | Rizikos kapitalo fondas „Vespucci Partners“ investavo į medicinos technologijų startuolį „innoMask“, nenurodomą sumą skyrė valstybinis investicijų fondas „Széchenyi Alapok“, „Óbuda Uni Venture Capital“ ir privatus investuotojas, lėšos bus panaudotos gerklų kaukei, skirtai padidinti saugumą chirurginių operacijų metu, sumažinant kvėpavimo takų traumą, plėtoti. | [www.piacesprofit.hu](https://piacesprofit.hu/cikkek/kkv_cegblog/ujabb-vespucci-partners-siker-orvostechnologiai-start-up-kapott-befektetest.html?utm_source=rss&utm_medium=referral) |  |
| 11-29 | Patvirtinta, kad Finansų ministras Mihaly‘is Varga kovo 1 d. taps naujuoju CB valdybos pirmininku. Finansų ministerija bus prijungta prie Ekonomikos ministerijos. | [www.index.hu](https://index.hu/belfold/2024/11/29/varga-mihaly-penzugyminiszter-jegybankelnok-matolcsy-gyorgy-orban-viktor-bejelentes/) |  |

Parengė:

Įgaliotoji ministrė Miglė Jankauskienė, +3612247910, migle.jankauskiene@urm.lt

(Lietuvos Respublikos diplomatinės atstovybės ar konsulinės įstaigos darbuotojo

pareigos, vardas pavardė, telefono numeris, el. paštas)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)